F’April li ġej Malta se tospita l-ewwel Mare Forum li hu summit bejn l-Afrika u l-Ewropa dwar il-qasam marittimu. Il-President tal-Mare Forum, Jannis Kostoulas, qal li Malta hu pajjiż żgħir iżda nazzjon kbir fil-qasam tat-tbaħħir. Sostna li l-konferenza li se ssir f’April se tlaqqa’ ċ-ċentri marittimu kollu fil-Mediterran u b’hekk tippromwovi lil Malta fil-qasam marittimu. Il-Ministru għat-Trasport Joe Mizzi qal li l-Gvern hu konxju li Malta għandha potenzjal naturali biex issir ċentru ta’ eċċellenza fil-Mediterran. Sostna li l-pożizzjoni ġeografika u strateġika tal-pajjiż tgħin għal dan il-proġett ambizzjuż. Mizzi qal li fuq livell Ewropew u fil-każ ta’ Malta, bħala stat membru, hemm bżonn li ssir ħidma biex is-suq tal-enerġija dejjem jikber u t-tiftix għaż-żejt u l-gass ma jippreġudikawx l-industrija marittima.